text: کامرس کے سکریٹری نے کہا کہ یہ کانفرنس افریقہ کے ساتھ طویل مدتی تعلقات کے حکومت ہند کے وسیع ویژن اور بھارت - افریقہ اقتصادی ساجھے داری کے منظر نامے کو وسیع کرنے کے حکومت ہند کے پختہ عزم کو مزید پختہ کرتی ہے۔ انہوں نے کہا کہ کئی ہندوستانی انجینئرنگ کمپنیاں مختلف افریقہ ملکوں میں سڑکوں ، شاہراہوں ، بندر گاہوں کے فروغ ، بجلی کی پیداوار اور تقسیم کاری اور واٹر شیڈ پروجیکٹوں کو نافذ کرکے افریقہ میں بنیادی ڈھانچے کی کمی کو پورا کرنے میں مصروف ہیں۔ بھارت ترقیاتی تعاون سوڈان اور روانڈا میں باندھ اور بجلی کے پروجیکٹوں سے لے کر تنزانیہ میں پانی صاف کرنے کے پلانٹس ، اتھوپیا میں چینی کی فیکٹریوں ، موزمبیق اور سوزی لینڈ میں آئی ٹی پارکوں ، گھانا میں صدارتی محل کی تعمیر اور گامبیا میں قومی اسمبلی کی عمارت کی تعمیر تک پھیلا ہوا ہے۔